---
# System prepended metadata

title: '*KapcsolatDinamika*[^KapcsolatDinamika] definíciók'
tags: [' KapcsolatDinamika', MegoldOM, ' HazaTalálók', ' ETÉRT']

---

---
tags: MegoldOM, ETÉRT, HazaTalálók, KapcsolatDinamika
image: https://kapcsolatdinamika.hu/wp-content/uploads/2017/07/kd_logo_desktop_hu.gif
---

[![Kapcsolatdinamikai térkép - Kapcsolatdinamika](https://kapcsolatdinamika.hu/wp-content/uploads/2017/07/kd_logo_desktop_hu.gif "Kapcsolatdinamikai térkép - Kapcsolatdinamika")](https://kapcsolatdinamika.hu/)

# *KapcsolatDinamika*[^KapcsolatDinamika] definíciók

Agresszió, Agresszív viszony[^Agresszió], Akció[^Akció], AmbivalensÉnKép[^AmbivalensÉnKép], AmbivalensMotiváció[^AmbivalensMotiváció], Amortizáció[^Amortizáció], AmortizációsIdő[^AmortizációsIdő], AmortizációsSzázalék[^AmortizációsSzázalék], ÁtbillenőSzabályozás[^ÁtbillenőSzabályozás], BelsőCsoportDinamika [^BelsőCsoportDinamika], BelsőCsoportDinamikaiTérKép[^BelsőCsoportDinamikaiTérKép], Bemenet (a JátszmaKör Bemenete)[^Bemenet], Bevétel[^Bevétel], Bürokratikus viszony[^Bürokratikus], CélHasonlóság[^CélHasonlóság], Csaló vagy versengő viszony[^Csaló], CsapdaHelyzet[^CsapdaHelyzet], CsoportDinamika [^CsoportDinamika], Derutinizálás[^Derutinizálás], DiádDinamika[^DiádDinamika], DifferenciálóIntelligencia[^DifferenciálóIntelligencia], DifIntegrálIntelligencia[^DifIntegrálIntelligencia], Dinamika[^Dinamika], DominanciaTengely[^DominanciaTengely], Döntés vagy Önmegvalósítás alapú viszony[^Döntés], Egyenleg[^Egyenleg], EgyenlegÁtbillenőPont[^EgyenlegÁtbillenőPont], Együttműködés, Együttműködő viszony[^Együttműködés], ÉletCél[^ÉletCél], ÉletJátszma[^ÉletJátszma], ÉletútDinamika [^ÉletútDinamika], Élmény[^Élmény], ElőkészítőFolyamat[^ElőkészítőFolyamat], ElőProgramozás (a KarakterFixáció ElőProgramozása)[^ElőProgramozás], ElőSzerződés[^ElőSzerződés], ÉnÁllapot[^ÉnÁllapot], ÉnErő[^ÉnErő], ÉnKép[^ÉnKép], Epizód[^Epizód], EpizódDinamika [^EpizódDinamika], EpizódDominancia[^EpizódDominancia], ÉrtékKéplet[^ÉrtékKéplet], ÉrzelmiTengely[^ÉrzelmiTengely], FeldolgozóFolyamat[^FeldolgozóFolyamat], FeldolgozóIntelligencia[^FeldolgozóIntelligencia], FelfüggesztettZónaviszony[^FelfüggesztettZónaviszony], FeszültségMotiváció[^FeszültségMotiváció], FormálisSzerződés[^FormálisSzerződés], FőFolyamat[^FőFolyamat], Identitás[^Identitás], IdentitásÁllapot[^IdentitásÁllapot], IdentitásÁllapotTérKép[^IdentitásÁllapotTérKép], IdentitásFejlődésCél, FejlődésCél[^IdentitásFejlődésCél], IdentitásKép[^IdentitásKép], IllegálisJogalap[^IllegálisJogalap], IntegrálóIntelligencia[^IntegrálóIntelligencia], Intelligencia, IdentitásfenntartóIntelligencia[^Intelligencia], IntelligenciaKút[^IntelligenciaKút], IntelligensMunkacsoport[^IntelligensMunkacsoport], IntelligensTársadalom[^IntelligensTársadalom], Interakció[^Interakció], InterakcióDinamika[^InterakcióDinamika], InterakcióDinamikaiEgység[^InterakcióDinamikaiEgység], InterperszonálisReflex[^InterperszonálisReflex], Intervenció[^Intervenció], IntervencióKompetencia[^IntervencióKompetencia], InterveniálóKongruencia, Kongruencia[^InterveniálóKongruencia], IsmerősZónák[^IsmerősZónák], Játszma[^Játszma], JátszmaKör[^JátszmaKör], JátszmaKörDinamika[^JátszmaKörDinamika], JátszmaKörMetaDinamika[^JátszmaKörMetaDinamika], JátszmaKörTérKép[^JátszmaKörTérKép], Jelenet[^Jelenet], JelenetDinamika[^JelenetDinamika], JelentésTér[^JelentésTér], Jogalap[^Jogalap], KapcsolatDinamika[^KapcsolatDinamika], KapcsolatDinamikaiCoach[^KapcsolatDinamikaiCoach], KapcsolatDinamikaiTényező[^KapcsolatDinamikaiTényező], KapcsolatiÖkonómia[^KapcsolatiÖkonómia], KapcsolatiÖkonómiaiHitelképesség[^KapcsolatiÖkonómiaiHitelképesség], KapcsolatiTőke[^KapcsolatiTőke], KapcsolatiZóna[^KapcsolatiZóna], KapcsolatiZónaDinamika[^KapcsolatiZónaDinamika], KapcsolatiZónaTérKép[^KapcsolatiZónaTérKép], Karakter[^Karakter], KarakterÉlettérTérKép[^KarakterÉlettérTérKép], KarakterFixáció[^KarakterFixáció], KarakterFixációTípus[^KarakterFixációTípus], KarakterPálya[^KarakterPálya], KarakterPályaTérKép[^KarakterPályaTérKép], KarakterRéteg[^KarakterRéteg], KarakterRétegTérKép[^KarakterRétegTérKép], KarakterTérKép[^KarakterTérKép], Kiadás[^Kiadás], Kibernetika[^Kibernetika], Kimenet (a JátszmaKör Kimenete)[^Kimenet], KitűzöttCél[^KitűzöttCél], Kollúzió[^Kollúzió], KommunikációDinamika (AkcióDinamika)[^KommunikációDinamika], KorosztályDinamika[^KorosztályDinamika], Küldetés[^Küldetés], Lebegtetés[^Lebegtetés], LegálisJogalap[^LegálisJogalap], Legyintés[^Legyintés], Manőver[^Manőver], MegerősítettIdentitás[^MegerősítettIdentitás], Mentor, KapcsolatDinamikaiMentor[^Mentor], MetaMetódus[^MetaMetódus], Metázás[^Metázás], MocsárSzó[^MocsárSzó], ModellIntelligencia[^ModellIntelligencia], MúltIntegrálás[^MúltIntegrálás], Művelet[^Művelet], NegatívÉnKép[^NegatívÉnKép], NegatívÉnKépPromóció[^NegatívÉnKépPromóció], NemiDinamika [^NemiDinamika], OriginálisIntelligencia[^OriginálisIntelligencia], ŐkKép[^ŐkKép], ÖnmagátBeteljesítőJóslat[^ÖnmagátBeteljesítőJóslat], Önmegvalósító[^Önmegvalósító], ÖrömMotiváció[^ÖrömMotiváció], ŐsJelenet[^ŐsJelenet], ŐsJelenetEpizód[^ŐsJelenetEpizód], ŐsJelenetFőEpizód, FőEpizód[^ŐsJelenetFőEpizód], Peremfeltétel[^Peremfeltétel], PozitívÉnKép[^PozitívÉnKép], PozitívÉnKépPromóció[^PozitívÉnKépPromóció], PozitívKarakter, PozitívKarakterFixáció[^PozitívKarakter], PrimerŐsJelenet[^PrimerŐsJelenet], Projekt[^Projekt], Promotika[^Promotika], ReferenciaCsoport[^ReferenciaCsoport], ReferenciaCsoportDinamika [^ReferenciaCsoportDinamika], ReferenciaSzemély[^ReferenciaSzemély], SajátSzándékMotiváció[^SajátSzándékMotiváció], StabilizálóSzabályozás[^StabilizálóSzabályozás], StátuszDinamika [^StátuszDinamika], SzakrálisTársadalom[^SzakrálisTársadalom], SzekunderŐsJelenet[^SzekunderŐsJelenet], SzemélyesZónák[^SzemélyesZónák], SzenvedésKör[^SzenvedésKör], SzerepKüldés[^SzerepKüldés], Szerződés[^Szerződés], SzerződésKötés[^SzerződésKötés], SzocioGén[^SzocioGén], SzocioKibernEtika[^SzocioKibernEtika], TársadalmiIdentitás[^TársadalmiIdentitás], TársadalmiIdentitásSzabályozóEgyenleg[^TársadalmiIdentitásSzabályozóEgyenleg], TársadalmiIntelligencia[^TársadalmiIntelligencia], TársadalmiSzövet, Szövet[^TársadalmiSzövet], TársadalmiZónák[^TársadalmiZónák], Társadalom, TársadalomTudat[^Társadalom], TársSzándékMotiváció[^TársSzándékMotiváció], TaszítóMotiváció[^TaszítóMotiváció], TeKép[^TeKép], TérKép[^TérKép], TermékEpizód[^TermékEpizód], TollIndex[^TollIndex], Tranzakció[^Tranzakció], TranzakcióDinamika [^TranzakcióDinamika], TriádDinamika [^TriádDinamika], TudásModell[^TudásModell], ÚtCél[^ÚtCél], VonzóKözelség[^VonzóKözelség], VonzóMotiváció[^VonzóMotiváció], VulgárisIntelligencia[^VulgárisIntelligencia], VulgOrigIntelligencia[^VulgOrigIntelligencia], ZónaDinamika[^ZónaDinamika]


[^Agresszió]: **Agresszió, Agresszív viszony:** Olyan tartós, negatív indulatokkal teli kapcsolat, amelyben arról szól a megállapodásunk a másikkal, hogy ártunk neki, csökkentjük a túlélési esélyeit: fizikai vagy lelki kényszert, erőszakot alkalmazunk, frusztráljuk.
[^Akció]: **Akció:** Olyan Műveletsorozat, amelyen belül markánsan megfogalmazható és változatlan marad számunkra az, hogy mit teszünk, mit mondunk (egyrészt nyíltan: a kimondott szavainkkal, másrészt rejtetten: a szavaink mögött, a hanglejtésünkbe, mimikánkba, testtartásunkba stb. csomagolva), mire gondolunk és mit érzünk.
[^AmbivalensÉnKép]: **AmbivalensÉnKép:** A kiegyenlítetten pozitív és negatív jelzőkkel leírható ÉnKép.
[^AmbivalensMotiváció]: **AmbivalensMotiváció:** Függő helyzetekben az ismétlődő újraértékelések eredményeként előállított Vonzó- és TaszítóMotivációk gyors váltakozása.
[^Amortizáció]: **Amortizáció:** A Tranzakciók értékének időbeli csökkenését kifejező érték. 
[^AmortizációsIdő]: **AmortizációsIdő:** Az az időtartomány, amelynek a végére a Tranzakció értéke eléri a végértéket, és nem változik tovább.
[^AmortizációsSzázalék]: **AmortizációsSzázalék:** Azt fejezi ki, hogy az interakció a kezdeti TranzakcióÉrtékének hány százalékát veszíti el az AmortizációsIdő végére. 
[^ÁtbillenőSzabályozás]: **ÁtbillenőSzabályozás:** Azokat a szabályozásokat írja le, amelyekben egy folyamat egy vagy több jellemzője gyorsuló mértékben változik, ami egy újszerű, a szabályozás kezdetén nem vagy alig ismert állapothoz vezet.
[^BelsőCsoportDinamika]: **BelsőCsoportDinamika :** Az ember elmeműködésének, a „belső csoportjának” – mint a külső csoport belsővé vált tükörképének – az erőtana.
[^BelsőCsoportDinamikaiTérKép]: **BelsőCsoportDinamikaiTérKép:** Azokat a TérKépeket foglalja magában, amelyek az ember belső párbeszédeit és az azokhoz tartozó szerepkiosztást, lelki működést modellezik, magyarázzák. 
[^Bemenet]: **Bemenet (a JátszmaKör Bemenete):** A Peremfeltételek teljesülésének Epizódja a JátszmaKörben. 
[^Bevétel]: **Bevétel:** Jutalmak, extra csemegék, magas státuszt biztosító események, pozitív megerősítések, extra figyelem, érdeklődés, intimitás, simogatás, szex, támogatás, segítség, vigasz, empátia, lehetőségnyújtás, elnézés, hallgatólagos beleegyezés és a várt Kiadás elmaradása.
[^Bürokratikus]: **Bürokratikus viszony:** Olyan tartós kapcsolat, amelyben arról szól a megállapodásunk, hogy nem történik köztünk semmi különös, zavaró, mindenki marad annál a viselkedésnél, ami az adott helyzetben szokványos, ismerős, elvárt és illendő. 
[^CélHasonlóság]: **CélHasonlóság:** Két személy céljainak intuitívan kifejezett vagy szoftveresen kiszámított hasonlósága. 
[^Csaló]: **Csaló vagy versengő viszony:** Olyan tartós kapcsolat, amelyben arról szól a megállapodásunk, hogy a másikat kihasználva előnyöket szerezzünk magunknak, hogy szövetségek kötésével és felbontásával, ügyes manipulatív kommunikációval saját nyereségünk növelése és kiadásaink csökkentése felé irányítsuk a helyzeteket.
[^CsapdaHelyzet]: **CsapdaHelyzet:** Minden olyan „A”, „B”, „C” vagy „D” szintű emberi helyzet, amelyben rosszul és egy ideig tehetetlennek érezzük magunkat, és a helyzet eredményeként negatív vagy ambivalens képünk marad magunkról és a másikról. 
[^CsoportDinamika]: **CsoportDinamika :** A kettőnél több emberből álló csoportok dinamikus működésének erőtana.
[^Derutinizálás]: **Derutinizálás:** A bejáratott és rutinná vált, SzenvedésKörbe rendezett és újabb SzenvedésKörre vezető Interakciós fogások megbontása és pozitív irányú eltolása.
[^DiádDinamika]: **DiádDinamika:** Két ember között lezajló Interakciók erőtanával foglalkozó KapcsolatDinamikai alfejezet.
[^DifferenciálóIntelligencia]: **DifferenciálóIntelligencia:** A Lehetővé teszi a jelenségek leírására alkalmas tényezők megfogalmazását, a tényezők szerinti különbségek áttekintését és az eltérések mértékének megállapítását. 
[^DifIntegrálIntelligencia]: **DifIntegrálIntelligencia:** Segítségével tudjuk eldönteni, hogy egy helyzetben milyen sorrendben differenciáljunk és integráljunk, hogy a jelenségek tételes összehasonlítását, majd lényegének kiemelését követően hatékonyan hozzunk döntéseket.
[^Dinamika]: **Dinamika:** Erőhatástan, a testek mozgását és a rájuk ható erők törvényszerűségeit vizsgáló tudományág. 
[^DominanciaTengely]: **DominanciaTengely:** Az interperszonális tulajdonságok JelentésTerének síkbeli ábrázolásához tartozó függőleges tengely.
[^Döntés]: **Döntés vagy Önmegvalósítás alapú viszony:** Olyan tartós kapcsolat, amelyben a közöttünk lévő megállapodás arról szól, hogy szabad választás alapján vagyunk együtt, hogy hátteret, támogatást, segítséget adjunk egymásnak az önmegvalósításhoz, kreativitásunk és egyéniségünk kiteljesítéséhez.
[^Egyenleg]: **Egyenleg:** Egy adott személynek tulajdonított Bevételek és Kiadások amortizációval számított aktuális összege, szummázata.
[^EgyenlegÁtbillenőPont]: **EgyenlegÁtbillenőPont:** Az a különleges pont, ahol a kapcsolatban könyvelt Bevételek és Kiadások kiegyenlítik egymást.
[^Együttműködés]: **Együttműködés, Együttműködő viszony:** Tartós szövetség, amelyben az erős, stabilizálódott motivációink olyan kapcsolatban tartanak bennünket, amelyben megtapasztaljuk, hogy a másik – illetve az egész közösség – támogatása gyümölcsözőbb számunkra, mint az egyéni szükségleteink önálló kielégítése. 
[^ÉletCél]: **ÉletCél:** Olyan KitűzöttCél, amely szép, lelkesítő, vonzó, pozitív vízióra épül, amelynek szippantó hatása van, és aminek a megvalósulása valaki számára szolgáltatást vagy terméket eredményez.
[^ÉletJátszma]: **ÉletJátszma:** Az a különleges SzenvedésKör-sorozat, amely az életút végéig kitart.
[^ÉletútDinamika]: **ÉletútDinamika :** Az ÉletJátszmák InterakcióDinamikai szintjén lejátszódó dinamikus folyamatok erőtana.
[^Élmény]: **Élmény:** Az Együttműködőnél alacsonyabb szintű Interakciós helyzet, amelyben az ÉnKépünket támogatják vagy veszélybe sodorják, amelynek hatására az Identitásba foglalt önazonosságunk, énérzetünk térfogata változik: kiterjed vagy összehúzódik. 
[^ElőkészítőFolyamat]: **ElőkészítőFolyamat:** A FeldolgozóFolyamat végétől a Peremfeltételek teljesüléséig tartó szakasz, melynek lényege éppen a Peremfeltételek biztosítása. 
[^ElőProgramozás]: **ElőProgramozás (a KarakterFixáció ElőProgramozása):** A PrimérŐsJelenetet megelőző korai Interakciók összessége.
[^ElőSzerződés]: **ElőSzerződés:** Az Interakciós folyamat azon sarkalatos eseménye, ahol a PozitívÉnKépPromóciós szakaszban előre megfontolt szándékkal felmutatunk egymásnak NegatívÉnKép-elemeket is.
[^ÉnÁllapot]: **ÉnÁllapot:** Jellegzetes hangulat, egy hormonállapot, az ÉnTeŐk viszonyok Énre vonatkozó, tulajdonságokkal és érzésekkel leírható pillanatképe.
[^ÉnErő]: **ÉnErő:** A le nem kötött izgalom ereje, az én belső erőforrása, amely egyfajta szabad akaratként jelenik meg a különböző Interakciókban.
[^ÉnKép]: **ÉnKép:** Az önmagunkról alkotott, attribúciók összességeként leírható, viszonylag stabil mentális kép, konstrukció. 
[^Epizód]: **Epizód:** Az emberi találkozások azon egysége, amelyen belül az uralkodó hangulat, a lelkiállapot és a kommunikáció rövid távú célrendszere egy.
[^EpizódDinamika]: **EpizódDinamika :** Az Epizódok InterakcióDinamikai szintjén lejátszódó dinamikus folyamatok erőtana.
[^EpizódDominancia]: **EpizódDominancia:** Azt fejezi ki, hogy kinek mekkora beleszólása van egy adott Interakció hangulatába.
[^ÉrtékKéplet]: **ÉrtékKéplet:** Az a többtényezős, súlyozott átlag formulájára épülő számítási módszer, amelynek alapján értékelünk, döntéseket hozunk, és szabályozzuk saját magunk, illetve egymás viselkedését.
[^ÉrzelmiTengely]: **ÉrzelmiTengely:** Az interperszonális tulajdonságok JelentésTerének síkbeli ábrázolásához tartozó vízszintes tengely.
[^FeldolgozóFolyamat]: **FeldolgozóFolyamat:** A MegerősítettIdentitás Epizódjától a Peremfeltételek újbóli megteremtését célzó első Akcióig tart.
[^FeldolgozóIntelligencia]: **FeldolgozóIntelligencia:** A megfelelő IntelligenciaModellek kialakításához szükséges eszközöket tartalmazza, ez a szerszámkészlet a ModellIntelligenciához. 
[^FelfüggesztettZónaviszony]: **FelfüggesztettZónaviszony:** Az a helyzet, amikor még vagy már nem sikerül kölcsönösen megegyezni a zónaviszonyban. 
[^FeszültségMotiváció]: **FeszültségMotiváció:** Olyan szituációk módosítására irányuló késztetésünk, amikor egy helyzet nem úgy alakul, ahogy szeretnénk, és ettől erős feszültséget, elégedetlenséget érzünk.
[^FormálisSzerződés]: **FormálisSzerződés:** A párrá válás kimondása vagy azoknak az Akcióknak a végrehajtása, amelyek az adott kultúrában a párkapcsolatot egyértelműen jelölik.
[^FőFolyamat]: **FőFolyamat:** A Peremfeltételek teljesülésétől a MegerősítettIdentitás Epizódjáig tart.
[^Identitás]: **Identitás:** Az IdentitásKépek szerves egysége.
[^IdentitásÁllapot]: **IdentitásÁllapot:** Az ember saját magáról kialakított, attribútumok összességeként leírható képe (ÉnÁllapot), az annak fenntartását lehetővé tevő társas közegről (ŐkÁllapot), illetve a mindenkori interakciós partnerről (TeÁllapot) alkotott rövid távú mentális képekkel együtt.
[^IdentitásÁllapotTérKép]: **IdentitásÁllapotTérKép:** Egy ember tipikus IdentitásHáromszögeinek (az ÉnÁllapot, TeÁllapot, ŐkÁllapot jellemzői) és azok egymás közötti viszonyainak az állapotát az interperszonális tulajdonságok JelentésTerében megjelenítő TérKép. 
[^IdentitásFejlődésCél]: **IdentitásFejlődésCél, FejlődésCél:** Azt a törekvésünket jelöli, hogy etikai tulajdonságok terén egyre magasabb TársadalmiIdentitást érjünk el, és ezáltal egyre jobb, igazabb és boldogabb emberek legyünk.
[^IdentitásKép]: **IdentitásKép:** Az ember saját magáról kialakított képe, az annak fenntartását lehetővé tevő társas közegről, illetve a mindenkori interakciós partnerről kialakított képekkel együtt. Az IdentitásKépnek három sarkpontja van: ÉnKép, TeKép és ŐkKép.
[^IllegálisJogalap]: **IllegálisJogalap:** Valamilyen Akciót engedélyező, ŐkKépre csatolt és NegatívÉnKépet megerősítő, legalizáló hivatkozás, amelyet aktuálisan jogosnak, majd – általában rövid idő elmúltával – ismételten jogtalannak értékelünk.
[^IntegrálóIntelligencia]: **IntegrálóIntelligencia:** Feladata a jelenségek lényegének, esszenciájának megfigyelése, kiemelése és egyetlen jellemzőbe, érzésbe, értékbe, illetve döntésbe való csomagolása.
[^Intelligencia]: **Intelligencia, IdentitásfenntartóIntelligencia:** Az élőlények azon képessége, mellyel Identitásuk fenntartását biztosítani tudják.
[^IntelligenciaKút]: **IntelligenciaKút:** A KarakterPályák egyes állomásaihoz tartozó helyi intelligenciacsökkenések.
[^IntelligensMunkacsoport]: **IntelligensMunkacsoport:** Az a csoport, amelynek a tagjai a termékük elkészítésén túl a fixációkivonásra is szerződnek. 
[^IntelligensTársadalom]: **IntelligensTársadalom:** A „D” szint társadalmi méretű megvalósulása.
[^Interakció]: **Interakció:** Az egyívású, vagyis hasonló energiaáramokkal rendelkező lények egymással való kölcsönhatásai.
[^InterakcióDinamika]: **InterakcióDinamika:** A KapcsolatDinamika azon részterülete, amely a „mit csinálunk egymással itt és most” kérdésre adja meg a választ.
[^InterakcióDinamikaiEgység]: **InterakcióDinamikaiEgység:** Azok az Interakciós keretek, melyeken belül a különféle KapcsolatDinamikaiTényezők változásait vizsgáljuk.
[^InterperszonálisReflex]: **InterperszonálisReflex:** Olyan döntés, amelyben elfogadjuk a másiktól eredő, a saját pozíciójához képest dominanciában komplementer (kiegészítő) szerep ajánlását, és a szerint viselkedünk az Interakcióinkban.
[^Intervenció]: **Intervenció:** Minden olyan emberi történés, melynek eredményeként a kapcsolatunk minősége javul.
[^IntervencióKompetencia]: **IntervencióKompetencia:** A KapcsolatDinamikai tényezőkben kifejezhető Interveniáló képesség.
[^InterveniálóKongruencia]: **InterveniálóKongruencia, Kongruencia:** Az Interveniáló céljainak, életmódjának és tanításainak az összhangja, és abból adódóan személyének a hitelessége.
[^IsmerősZónák]: **IsmerősZónák:** Azokat az embereket tartalmazza, akikkel ismerjük egymást, mégsem vagyunk aktív kapcsolatban.
[^Játszma]: **Játszma:** Kölcsönösen manipulatív kommunikáció.
[^JátszmaKör]: **JátszmaKör:** A SzenvedésKör módszeresen feldolgozott, feltérképezett, lerajzolt, általánosított és körbecsatolt folyamatábrája.
[^JátszmaKörDinamika]: **JátszmaKörDinamika:** A JátszmaKörök InterakcióDinamikai szintjén lejátszódó dinamikus folyamatok erőtana.
[^JátszmaKörMetaDinamika]: **JátszmaKörMetaDinamika:** A JátszmaKörök egymáshoz illesztéséhez, szervezéséhez kapcsolódó dinamikus folyamatok erőtana.
[^JátszmaKörTérKép]: **JátszmaKörTérKép:** Egy ember JátszmaKörének felrajzolását segítő, szoftveresített algoritmusok összessége.
[^Jelenet]: **Jelenet:** Egyetlen fő témájú, című (főcímű) és meghatározott dramaturgiájú InterakcióDinamikaiEgység.
[^JelenetDinamika]: **JelenetDinamika:** A Jelenetek InterakcióDinamikai szintjén lejátszódó dinamikus folyamatok erőtana.
[^JelentésTér]: **JelentésTér:** Az a kétdimenziós sík, két- és féldimenziós térgörbefelület vagy háromdimenziós tér, amely alkalmas arra, hogy egy adott szakma témakörében előforduló összes szakfogalmat elhelyezzük rajta, így teremtve kezelhető, áttekinthető hierarchikus rendet közöttük.
[^Jogalap]: **Jogalap:** Valamilyen Akciót vagy Akciósorozatot engedélyező, legalizáló hivatkozás. Ambivalens („C” szintű) viszonyokban a Jogalap valamilyen nagyobb értékű Bevételt vagy Kiadást eredményező, többnyire ÁtbillenőSzabályozású Akciót vagy Akciósorozatot legalizáló hivatkozást jelent.
[^KapcsolatDinamika]: **KapcsolatDinamika:** Az emberek között ható erők (célok, vágyak, törekvések, igények, motivációk, hajlandóságok, vonzások-taszítások, kötődések – szabadon engedések), illetve az ezek kölcsönhatásaként kialakuló mozgások (közeledések – távolodások, szerelembe esések – szakítások, bizalomba férkőzések, illetve csalódások stb.) komplex összefüggéseit vizsgáló tudomány.
[^KapcsolatDinamikaiCoach]: **KapcsolatDinamikaiCoach:** A KapcsolatDinamika, az emberi Játszmák, SzenvedésKörök szakembere, akinek fő szolgáltatása az, hogy megtanít a pozitív viszonyok felé mozdulni az Interakcióidban, illetve pozitív irányba alakítani a kapcsolataidat.
[^KapcsolatDinamikaiTényező]: **KapcsolatDinamikaiTényező:** Minden olyan tényező gyűjtőfogalma, amely egy ember vagy egy csoport tetszőleges állapotainak és viszonyainak leírására számítógép által feldolgozható formában alkalmas.
[^KapcsolatiÖkonómia]: **KapcsolatiÖkonómia:** Az emberi kapcsolatok Interakció-szabályzó folyamatainak háttérszámításait (nyilvántartások, átváltások, hitelezések stb.) vizsgáló TudásModellrendszer.
[^KapcsolatiÖkonómiaiHitelképesség]: **KapcsolatiÖkonómiaiHitelképesség:** Azt fejezi ki, hogy mennyi negatív hatást mennyi ideig engedünk meg egy adott személynek (vagy általánosságban a KapcsolatiZónáinkban lévő magas CélHasonlóságú vagy más tényező miatt fontos embereknek) annak reményében, hogy hosszú távon pozitív lesz az Egyenlegünk.
[^KapcsolatiTőke]: **KapcsolatiTőke:** Az emberi kapcsolatokon keresztül mozgósítható potenciál, amely annál nagyobb, minél több közeli kapcsolatunkban van minél több olyan ember, akinek szintén minél több közeli kapcsolatában van minél több olyan ember (és így tovább), akit valamilyen cél érdekében mozgósítani tudunk.
[^KapcsolatiZóna]: **KapcsolatiZóna:** Azokat az övezetek, amelyekbe a társas életterünkbe tartozó emberek személyes vonzalom, érzelmi viszony és funkció szerint elrendeződnek.
[^KapcsolatiZónaDinamika]: **KapcsolatiZónaDinamika:** Az ember társas életterének különböző rétegeihez, a KapcsolatiZónákhoz rendelt dinamikus összefüggések erőtana.
[^KapcsolatiZónaTérKép]: **KapcsolatiZónaTérKép:** A KapcsolatiZónáink valós emberekkel feltöltött szerkezetét ábrázoló TérKépe, amelynek segítségével az elvont lelki folyamatokat konkrét, látható, megragadható viszonyokban jelenítjük meg.
Az a TérKép, amelyen az életterünkbe tartozó személyek zónabesorolását, illetve fontosság szerinti sorba rendezését tudjuk elvégezni.
[^Karakter]: **Karakter:** Az ember viselkedését általánosságban és túlnyomórészt leíró jellemvonások, attribúciók összessége.
[^KarakterÉlettérTérKép]: **KarakterÉlettérTérKép:** A KapcsolatiZónaTérKép és a KarakterFixációk JelentésTerének integrálásával készül: a társas életterünk kiemelkedő fontosságú szerepeit úgy ábrázolja, hogy azokhoz zónajellemzőket és KarakterFixációTípusokat rendel.
[^KarakterFixáció]: **KarakterFixáció:** Azt fejezi ki, hogy elakadunk a jó- és rosszindulat egy meghatározott arányánál, ezért mindig az arra jellemző emberi viszonyt feltételezzük, azt provokáljuk ki, majd erősítjük meg.
Az Ősjelenetben formát kapott NegatívÉnKép és az ahhoz tartozó emberi viszony, illetve viselkedéskészlet rögzülése.
Az a megtanult és az ÉnKépbe stabilan rögzült, negatív érzelmi színezetű kapcsolati minta, amely egy új helyzetben a KarakterPályáinak megfelelően könnyen aktiválódik, és az ÖnmagátBeteljesítőJóslat törvénye miatt ismételten negatív kapcsolati viszonyokat hoz létre.
Az egyes zóna hiánya.
[^KarakterFixációTípus]: **KarakterFixációTípus:** Olyan szerepkategóriákat jelölnek, amelyekhez jellegzetes ÉnKép, TeKép és ŐkKép, dominanciaviszony és érzelmi hangoltság tartozik, és amelyek alapvetően meghatározzák az Interakciókban ajánlott, illetve az ajánlásra válaszként érkező szerepeket és élethelyzeteket. 
[^KarakterPálya]: **KarakterPálya:** Azoknak az Interakciós fogásoknak, illetve a fogások eredményeként előállított emberi viszonyoknak, Epizódoknak, IdentitásÁllapotoknak és hangulatoknak az összessége, amelyekkel az Élményekből kiindulva végül újratermeljük és megerősítjük az Identitásunkat. 
[^KarakterPályaTérKép]: **KarakterPályaTérKép:** Egy Játszmafolyamatban (SzenvedésKörben) az egymásra következő ÉnÁllapotokat, TeÁllapotokat és ŐkÁllapotokat az interperszonális tulajdonságok JelentésTerében egymáshoz kapcsoltan ábrázoló TérKép.
[^KarakterRéteg]: **KarakterRéteg:** A másik életterébe való mélyebb behatolás vagy a hozzá való közeledés során feltáruló, egymástól megkülönböztethető viselkedési és érzelmi minták.
[^KarakterRétegTérKép]: **KarakterRétegTérKép:** Olyan TérKép, amely az emberre jellemző általános IdentitásÁllapotokat az egyes zóna felé haladó sorrendiségben ábrázolja. 
[^KarakterTérKép]: **KarakterTérKép:** Az IdentitásÁllapotTérKép egy adott életszakaszra vonatkozó, JelentésTérben felrajzolt összesítő TérKépe.
[^Kiadás]: **Kiadás:** „Nemszeretem”, nyűgös dolgok, amelyeket utálok, kompromisszumok, engedmények, a másik kedvéért végzett dolgok, kényelmetlenségek, halasztások, munkák, fájdalmak, frusztrációk, hátrányok, fáradozások, státuszcsökkenések, kimaradások a jóból, illetve a várt Bevétel elmaradása.
[^Kibernetika]: **Kibernetika:** Komplex, tudományos, mérnöki irányzat, amely a szabályozás, vezérlés, információfeldolgozás, döntéshozatal és információtovábbítás általános törvényeit kutatja.
[^Kimenet]: **Kimenet (a JátszmaKör Kimenete):** A MegerősítettIdentitás Epizódja a JátszmaKörben.
[^KitűzöttCél]: **KitűzöttCél:** Olyan hosszú távú, könnyen vizualizálható cél, amely eléréséhez való közeledés mérhető, százalékban kifejezhető, vagyis meg tudjuk mondani, hogy milyen messze járunk még a megvalósulásától.
[^Kollúzió]: **Kollúzió:** Átmeneti, részleges együttműködésre létrejött szövetség, amelyet egy vagy több közös érdek motivál egy másik egyénnel vagy csoportosulással szemben.
[^KommunikációDinamika]: **KommunikációDinamika (AkcióDinamika):** Az Akciók InterakcióDinamikai szintjén lejátszódó dinamikus folyamatok erőtana.
[^KorosztályDinamika]: **KorosztályDinamika:** A különböző életkori szakaszokhoz rendelhető dinamikai jelenségek erőtana.
[^Küldetés]: **Küldetés:** A KitűzöttCélok közül a legfontosabb, amiből az összes többi „eszköz” jellegű KitűzöttCél levezethető.
[^Lebegtetés]: **Lebegtetés:** A releváns ÉrtékKéplet-tényezők átmeneti „felsúlyozása” (hangsúlyozása).
[^LegálisJogalap]: **LegálisJogalap:** Valamilyen Akciót engedélyező, ŐkKépre csatolt, legalizáló hivatkozás, amellyel ambivalenciamentesen mi magunk is egyetértünk.
[^Legyintés]: **Legyintés:** A releváns ÉrtékKéplet-tényezők átmeneti „lesúlyozása” (fontosságának leértékelése).
[^Manőver]: **Manőver:** Szembeérdekelt viszonyt feltételező és megerősítő Akció vagy rövid Akciósorozat, amelyben azon igyekszünk, hogy a másik hátránya vagy előnyből való kimaradása árán előnyöket kovácsoljunk magunknak.
[^MegerősítettIdentitás]: **MegerősítettIdentitás:** Annak az ÉnKépnek, TeKépnek és ŐkKépnek az együttese, amely társas viszonyaiban erősen kifejezi az ŐsJelenetben formát nyert Identitásunkat. Ez az az Identitás, amelyből rejtetten már a kört megelőzően is kiindultunk, amelyet a leginkább kerülni akartunk, s amelyben végül a legerősebb „na, ugye” élményünk van.
[^Mentor]: **Mentor, KapcsolatDinamikaiMentor:** Olyan „hivatásos barát”, aki átfogó életvezetési tanácsadóként, kapcsolati szakemberként működik, aki kibernetikai szemléletre, a társas szabályozások felismerésére és optimalizálására tanít, és aki segítségedre van abban, hogy fokozatosan intelligens és kooperatív megoldásokat vezess be életed egyre több területén.
[^MetaMetódus]: **MetaMetódus:** A technológia, módszer, eljárás, recept, know-how előállításának módszere.
[^Metázás]: **Metázás:** A célmegvalósítás érdekében végrehajtott nézőpontváltás, aminek során kilépünk abból a síkból, ahol addig gondolkodtunk, működtünk, hogy egy magasabb nézőpontból találjunk megoldást a feladatra, problémára.
[^MocsárSzó]: **MocsárSzó:** Tágabb értelemben MocsárSzónak nevezünk minden olyan szót vagy szófordulatot, amely a szavak jelentését vizsgálva agresszív, büntető, versengő, csaló (az Együttműködőnél alacsonyabb: A, B, C és D ) viszonyból indul ki és arra hív meg.
Szűkebb értelemben MocsárSzónak nevezünk minden olyan szót vagy szófordulatot, amely a szavak jelentését vizsgálva ködössé, zavarossá, ellentmondásossá teszi a beszédet, aminek eredményeként olyan érzésünk támad, mintha lápos területen járnánk, és nincs egyetlen biztos pont sem, ahol stabilan megvethetnénk a lábunkat.
[^ModellIntelligencia]: **ModellIntelligencia:** A világról alkotott feltevések összessége, a „Milyen a világmodellünk?” kérdésre válaszol.
[^MúltIntegrálás]: **MúltIntegrálás:** Az a módszertan, amellyel egy adott célmegvalósító folyamat releváns előzményeit, tapasztalatait úgy dolgozzuk fel és formáljuk újra, hogy a továbbiakban a célunk eléréséhez „D” és „E” szintű IntelligenciaModelleket használjunk, illetve „D” és „E” szintű Identitást állítsunk elő.
[^Művelet]: **Művelet:** Az Interakciók elemi egységei, apró közléscsomagok.
[^NegatívÉnKép]: **NegatívÉnKép:** A viselkedésünket irányító, a saját magunkról felépített, túlnyomórészt negatív jelzőkkel, tulajdonságokkal, attribúciókkal leírható viszonylag stabil kép, vízió, modell.
[^NegatívÉnKépPromóció]: **NegatívÉnKépPromóció:** Azoknak az üzeneteknek az összessége, amelyekben arra próbáljuk a másikat rávenni, hogy negatív képet alakítson ki rólunk, és azt jelezze vissza felénk.
[^NemiDinamika]: **NemiDinamika :** Az azonos és eltérő nemű emberek egymásra hatásainak erőtana.
[^OriginálisIntelligencia]: **OriginálisIntelligencia:** Lehetővé teszi, hogy tudjuk azt, amit az adott helyzetben nem tud a többi ember.
[^ŐkKép]: **ŐkKép:** Azokról az emberekről alkotott általánosított, attribúciók összességeként leírható, viszonylag stabil mentális kép, konstrukció, akik általános értelmezési és viszonyulási keretet adnak a kettőnk interakciójához.
[^ÖnmagátBeteljesítőJóslat]: **ÖnmagátBeteljesítőJóslat:** Amit hiszek, jósolok – és amit így el is várok tőled –, azt fogom kiprovokálni s végül megtapasztalni.
[^Önmegvalósító]: **Önmegvalósító:** Az az ember , aki kimondott és a többiek előtt feltárt hosszú távú célokkal, Küldetéssel rendelkezik, és annak minden elemére talál társat magának, így biztosítva a megvalósulását. 
[^ÖrömMotiváció]: **ÖrömMotiváció:** A pozitív, örömteli helyzetekben megjelenő feszültség és aktivizáló késztetés.
[^ŐsJelenet]: **ŐsJelenet:** Minden, jellegzetesen „kisebb mint szeretet” alapú, „alacsonyabb mint E” szintű emberi viszonyt megjelenítő és kiemelten erős negatív érzelmekkel járó, utólag képszerűen felidézhető Élmény. 
[^ŐsJelenetEpizód]: **ŐsJelenetEpizód:** A JátszmaKör azon Epizódja, amely rendkívüli hasonlatossággal jeleníti meg azt a kapcsolati és érzelmi viszonyt, amelyben a felek KarakterFixációja kialakult.
[^ŐsJelenetFőEpizód]: **ŐsJelenetFőEpizód, FőEpizód:** Rövid, képszerű, erős érzelmeket előidéző, mély lenyomatú Élmény, amely először – könnyen – beugrik, amikor a múltunk nehéz helyzeteire visszaemlékezünk.
[^Peremfeltétel]: **Peremfeltétel:** Azok az emberi, tárgyi és KapcsolatDinamikai tényezők, amelyek teljesülése vagy jelenléte esetén a SzenvedésKört nagy biztonsággal a célállapotba (MegerősítettIdentitás) tudjuk juttatni. 
[^PozitívÉnKép]: **PozitívÉnKép:** A viselkedésünket irányító, a saját magunkról felépített, túlnyomórészt pozitív jelzőkkel, tulajdonságokkal, attribúciókkal leírható viszonylag stabil kép, vízió, modell.
[^PozitívÉnKépPromóció]: **PozitívÉnKépPromóció:** Azoknak az üzeneteknek, meghívásoknak, SzerepKüldéseknek az összessége, amelyekben arra próbáljuk rávenni a másikat, hogy a saját magunkról alkotott képnél pozitívabbat alakítson ki rólunk, és azt jelezze vissza nekünk.
[^PozitívKarakter]: **PozitívKarakter, PozitívKarakterFixáció:** A negatív ÉnKép-attribúciók elrejtésére létrehozott új arc és az ahhoz társuló tulajdonságcsomag.
[^PrimerŐsJelenet]: **PrimerŐsJelenet:** Az az ŐsJelenet, amelyben a gyermek kialakítja az ÉnKép, TeKép és ŐkKép negatív attribúcióit.
[^Projekt]: **Projekt:** Olyan KitűzöttCélt megvalósító, hosszú távú tevékenység, amelyet célegyeztetést követően mindig valakivel együttműködésben valósítunk meg. 
[^Promotika]: **Promotika:** A KapcsolatDinamika kommunikációs folyamatokat elemző ága, amely annak feltárásával foglalkozik, hogy az Interakciókban milyen rejtett felszólító üzenetekkel vesszük rá a másikat a saját célunk megvalósítására, követésére.
[^ReferenciaCsoport]: **ReferenciaCsoport:** Minden olyan társulás, amelytől életünk valamelyik területére vonatkozó, számunkra meghatározó gondolati vagy cselekvési modellt veszünk át, és magunkat ahhoz hasonlítjuk. 
Szűkebb értelemben ReferenciaCsoport alatt azon emberek körét értjük, akikhez a TársadalmiIdentitásunkat mérjük, és akikkel egy társadalmi rétegbe akarunk tartozni. 
[^ReferenciaCsoportDinamika]: **ReferenciaCsoportDinamika :** A kettes zónához, azon belül is a ReferenciaCsoporthoz kapcsolódó dinamikus folyamatok erőtana.
[^ReferenciaSzemély]: **ReferenciaSzemély:** A ReferenciaCsoportunk tagja.
[^SajátSzándékMotiváció]: **SajátSzándékMotiváció:** A saját szándékunkat közvetlenül kifejező motiváció.
[^StabilizálóSzabályozás]: **StabilizálóSzabályozás:** Egy rendszer valamely jellemzőjének kívánt értéktől való eltérése esetén olyan folyamatokat indít be, amelyek ezt az eltérést csökkenteni képesek.
[^StátuszDinamika]: **StátuszDinamika :** A szűkösnek definiált erőforrások elosztására, vagy újrarendezésére törekvő kompetitív folyamatok erőtana.
[^SzakrálisTársadalom]: **SzakrálisTársadalom:** Az „E” szint társadalmi méretű megvalósulása.
[^SzekunderŐsJelenet]: **SzekunderŐsJelenet:** Minden olyan nagy erejű Élmény, amely a PrimerŐsjelenet kapcsolati viszonyait és ÉnÁllapotát felidézi, megjeleníti és újratermeli.
[^SzemélyesZónák]: **SzemélyesZónák:** Azok a KapcsolatiZónák, amelyek tagjaival rendszeresen kétoldalú Interakciókba lépünk. 
[^SzenvedésKör]: **SzenvedésKör:** Amikor úgy rendezzük magunk körül a történéseket, hogy azokban a hasonló, negatív hangulatú Epizódok közel azonos mintázat szerint ismételjék egymást.
[^SzerepKüldés]: **SzerepKüldés:** A társas Interakcióban olyan jellegzetes impulzust adunk a társainknak, amellyel valamely KarakterFixációTípus életpozíciójába hívjuk meg őket.
A másik ember oldaláról tekintve: az Interakciós partner felől érkező olyan valós vagy vélt impulzus, amely valamely KarakterFixációTípus életpozíciójába hív meg bennünket.
[^Szerződés]: **Szerződés:** Olyan kimondott vagy kimondatlan egyezség, amely definiálja a kapcsolódás dominanciaszerkezetét, szerepeit, általános hangulatát, intimitásszintjét, státusz- és Identitásviszonyait, Interakcióit és így tovább.
A JátszmaKörök vonatkozásában annak az összehangolt táncnak az egyeztetett lépéssorát jelenti, amelynek folyamán a felek egymás KarakterPályáit úgy szolgálják ki, hogy közben maguk is előrehaladnak a sajátjukban.
[^SzerződésKötés]: **SzerződésKötés:** Az emberi kapcsolatok azon szabályozó-egyezkedő tevékenysége, amelyben igyekszünk rögzíteni a funkcióinkat és csökkenteni az együttlét történéseinek változatosságát, vagyis számunkra elfogadható szerepekre és viselkedési módokra kötünk egyezséget.
[^SzocioGén]: **SzocioGén:** A viselkedésünket általánosan leíró viselkedési, érzelmi és gondolati program, amely leginkább kifejezi a TársadalmiIdentitásunkat és annak részeként a normáinkat, hitünket, értékeinket, kultúránkat.
[^SzocioGénTérKép]: **SzocioGénTérKép:** Azoknak a TérKépeknek a csoportja, amelyek a SzocioGén terjedési útját, tartalmi összefüggéseit mutatja egy vagy több emberre vonatkoztatva.
[^SzocioKibernEtika]: **SzocioKibernEtika:** Minden társas rendszer kibernetikájának összefoglaló modellrendszere: a szervezés- és vezetéstudomány, a szervezetfejlesztés, a rendszerelmélet, a rendszerszervezés, a biológia és ökológia integrált, általánosított, elméleti és mérnöki tudománya, amely az organikussá és élővé váló társas rendszerek működésének vizsgálatával és szabályozásával foglalkozik. 
[^TársadalmiIdentitás]: **TársadalmiIdentitás:** A társadalmi rétegek közötti viszonyban meghatározott Identitás, amelyet annak a társas közegnek a nevével és funkciójával illetünk, amelybe definiáljuk magunkat.
[^TársadalmiIdentitásSzabályozóEgyenleg]: **TársadalmiIdentitásSzabályozóEgyenleg:** Az az Egyenleg, amiben minden olyan Akciót Bevételként könyvelünk, amely az Identitásunk újratermelésében hasznosnak minősül.
[^TársadalmiIntelligencia]: **TársadalmiIntelligencia:** Az az emberi képesség, amellyel modellrendszert alakítunk ki a világról, és ennek alapján – a környezetünkkel együttműködésben – társadalmi értékeket vagyunk képesek alkotni.
[^TársadalmiSzövet]: **TársadalmiSzövet, Szövet:** Önálló egységként működni képes csoport, amely közös funkció köré szerveződő, Együttműködő „szövetséget” alkot a nagyobb társas közegen belül.
[^TársadalmiZónák]: **TársadalmiZónák:** A zónák legkülső rétege, ahová olyan embereket sorolunk, akiket nem ismerünk személyesen, de valamilyen interakcióba kerülünk velük. Ide szimbolikus, nem valódi szereplők is bekerülhetnek. 
[^Társadalom]: **Társadalom, TársadalomTudat:** Az emberi élet értelmező rendszere, az eggyel magasabb ökoszisztémás szint.
Az Együttműködő társadalom alternatív elnevezése. 
[^TársSzándékMotiváció]: **TársSzándékMotiváció:** Az interakciós partnerünk feltételezett szándékát tükröző motiváció.
[^TaszítóMotiváció]: **TaszítóMotiváció:** Az a motiváció, amit akkor érzünk, amikor valaki durva, nyers, bántó vagy egyenesen agresszív velünk, és szeretnénk eltávolodni tőle.
[^TeKép]: **TeKép:** Az aktuális Interakciós partnerről alkotott, attribúciók összességeként leírható, viszonylag stabil mentális kép. 
[^TérKép]: **TérKép:** A KapcsolatDinamikai jelenségek és az azok modellezése során használt adatok általános grafikus megjelenítő eszköze, amely azon túl, hogy ábrázolja az emberi kapcsolatok élményvilágát, ki is váltja azok jellegzetes reflexeit. 
Olyan grafikus, szemantikai (jelentéstani) összefüggéseket is tartalmazó megjelenítési és kiértékelési szabály- vagy megállapodásgyűjtemény, amelynek célja, hogy a lineáris beszédhez képest nagyszámú összefüggést láttasson és könnyen érthetővé tegyen.  
[^TermékEpizód]: **TermékEpizód:** A FőEpizódot közvetlenül vagy közvetve követő Epizód, amelyben hosszabb-rövidebb feldolgozó-, végiggondoló folyamat eredményeként kialakítjuk az Identitásunkat.
[^TollIndex]: **TollIndex:** Általánosságban véve azt mutatja meg, hogy milyen pontosan tudjuk megjósolni valakinek a személyiségjellemzőit a barátaiból, az életteréből kiindulva.
A zónákra vonatkoztatva azt fejezi ki, hogy mennyire vagyunk olyanok, mint az adott zónában helyet kapott ismerőseink. 
[^Tranzakció]: **Tranzakció:** Minden olyan Akció vagy Akciósorozat, amelynek az eredménye valamilyen számlamozgás. Máshogy fogalmazva: egy számlaegyenleg-módosító eseménysor önálló egységként kezelt csomagja.
[^TranzakcióDinamika]: **TranzakcióDinamika :** A Jelenet, Epizód vagy Akció szinten megjelenő Manőverekhez kapcsolódó dinamikus folyamatok erőtana.
[^TriádDinamika]: **TriádDinamika :** Három ember, illetve nagyobb csoportok egyszerűsített, Én-, Te-, ŐkKépre redukált tagjai között lezajló Interakciók erőtana.
[^TudásModell]: **TudásModell:** A külső és belső világ olyan mentális reprezentációja (modellje), amely az Intelligenciaevolúció előrehaladásával egyre magasabb szintű önszabályozásra és társadalomszabályozásra tesz képessé bennünket. 
[^ÚtCél]: **ÚtCél:** Azt határozza meg, hogyan akarjuk érezni magunkat, amikor a KitűzöttCélunk felé haladunk.
[^VetítettEgyenleg]: **VetítettEgyenleg:** Egy adott személy által saját ítéletalkotásunk szerint hozzánk könyvelt Bevételeinek és Kiadásainak amortizációval számított aktuális összege, szummázata.
[^VonzóKözelség]: **VonzóKözelség:** Amikor az Interakciókban részt vevők Identitása és Intelligenciája 15%-on belüli.
[^VonzóMotiváció]: **VonzóMotiváció:** Az a motiváció, amit akkor érzünk, amikor szimpatikus nekünk valaki, kedves, csábító, szép és közeledni akarunk hozzá.
[^VulgárisIntelligencia]: **VulgárisIntelligencia:** Az a képesség, amellyel rálátunk arra, hogy adott helyzetben mit gondolnak az emberek.
[^VulgOrigIntelligencia]: **VulgOrigIntelligencia:** Az Originális- és VulgárisIntelligencia áthidalóképessége, amely a végletekig vitt vulgaritást és originalitást ötvözi: originálisnak lenni ott, ahol mindenki más vulgáris.
[^ZónaDinamika]: **ZónaDinamika:** A KapcsolatDinamika azon területe, amely a KapcsolatiZónák törvényszerűségeivel, a zónákon belüli jelenségekkel, a zónák definiálásával, átrendezésével stb. foglalkozik.